74 



skjellige for-asiatiske fyrster til kongerne i Ægypten omkring 

 midten av det andet aartusinde før Kristus. Disse breve blev 

 fundne i landsbyen el-Amarna i Ægypten i 1888 og delvis utgit 

 av flere assyriologer. Knudtzon undersøkte alle tavlerne paany, 

 og resultatet av hans granskning var en utgave som stillet alle 

 andres arbeide aldeles i skyggen. Jeg tror neppe der i hele 

 verden eksisterer, eller har eksistert, nogen utgave av ind- 

 skrifter, bøker eller andet sproglig materiel som er i den grad 

 til de mindste detaljer korrekt og paalidelig som denne professor 

 Knudtzons gjengivelse av Amarna-tavlerne. Den staar der som 

 et uforligneligt monument over samvittighetsfuld flid og filolo- 

 gisk grundighet. 



Hvad der gjorde at Knudtzon og ingen anden kunde tilveie- 

 bringe et saadant verk, var hans fænomenale akribi — hans vid- 

 underlige nøiagtighetssans. Den var en grundegenskap hos 

 ham. Alt hvad der kom under hans hænder av sproglige emner 

 gransket han til bunds — han kunde ikke la det være — og over- 

 alt fandt han noget at forbedre og rette. Engang hadde en bok- 

 trykker sendt ham nogen græske tekster til gjennemsyn; de 

 skulde bare brukes til skriftprøver, og Knudtzon skulde kon- 

 trollere at der ikke var nogen iøinefaldende type- eller trykfeil i- 

 dem. Men han tok sig for at gjennemgaa dem tekstkritisk og 

 foreslog forskjellige tekstrettelser. Disse hadde boktrykkeren 

 naturligvis ingen bruk for, men Knudtzons konjekturer var geni- 

 ale. Dette nævner jeg bare som et karakteristisk eksempel; men 

 ellers var hans korrigerings-iver til stort gavn for den semitiske 

 sprogvidenskap. Især fik den hebraiske grammatik nyde godt 

 derav. Han gjennemgik Gesenius's lærebok kritisk fra ende til 

 anden, fandt en mængde ting at rette, og bramfri som han var, 

 sendte han i al stilhet sine forbedringer til utgiveren, professor 

 Kautzsch, som var glad ved at kunne opta dem i en ny utgave av 

 grammatiken. Kautzsch talte ofte om hvor stor pris han og 

 andre hebraister i Tyskland satte paa disse rettelser. — Forresten 

 leverte Knudtzon i forskjellige tidsskrifter en række kritisk- 

 filologiske avhandlinger, og forfattet desuten en utførlig mono- 

 grafi over perfektum og imperfektum i hebraisk. Dette var hans 

 avhandling for doktorgraden. Som alt andet fra hans haand 

 vidner den om hans sterke kritiske sans og omhyggelige arbeids- 

 maate. 



